Mario Rigoni Stern

Mario Rigoni Stern, nado o 1 de novembro de 1921 en Asiago e finado o 16 de xuño de 2008, foi un escritor italiano e veterano da segunda guerra mundial.

 Traxectoria 
En 1938 ingresou como voluntario na escola militar de alpinismo en Aosta, durante a segunda guerra mundial combateu na división Tridentine en Grecia, Francia, Albania e Rusia, prisioneiro dos alemáns despois que Italia asinase o armisticio de Cassibile (8 de setembro de 1943) pasou dous anos nun campo de concentración.

A súa primeira obra, Il sergente nella neve publicouse en 1953 e a partir da súa propia experiencia como sarxento durante a desastrosa retirada do exército italiano de Rusia. Outras obras destacadas son Storia di Tönle (1978) e Ritorno sul Don (1973), a súa produción divídese entre as que se basean nas súas vivencias na guerra e aquelas obras centradas no altiplano véneto como Uomini, boschi e api (1980).

Categoría:Escritores en lingua italiana
Categoría:Escritores de Italia
Categoría:Nados na provincia de Vicenza
Categoría:Nados en 1921
Categoría:Finados en 2008